OpenLLM-France/wikimedia huggingface dataset:
# Nukleo silabiko

Nukleo silabikoa silabaren erdian dagoen bokala ohi da.

## Sarrera

Silaba hitza baino txikiagoa den segmentuen sekuentzia antolatua da, gutxienez nukleoa duena. Silaba konposante desberdinek osatzen dute: ekina, nukleoa eta koda. Erran dezagun 'C' kontsonante bat dela, 'V' bokala eta '.' silaba muga; .CVC. sekuentzian lehen C silaba ekina izango litzateke, V nukleoa eta azken C koda.

## Definizioa

Nukleoa silaba jakin baten erdigunea da. Nukleoa bokal batez osatua da usu, hizkuntzaren arabera forma ezberdinak atzeman daitezke: monoptongoa, diptongoa eta triptongoa, eta kontsonante silabagile batek ere nukleoa osa dezake batzuetan.
Silabaren sonoritate altuena nukleoak du.

## Silaba nukleoa euskaraz

Euskaraz bokalak eta diptongak dira nukleotan. Diptongoen kasuan, bokal osoa da erdigunea. Euskarak ez du kontsonante silabagilerik nukleo gisa.
Silaba nukleo mota ezberdinak badira:
* Bokal bakarra: /a, e, i, o, u/.
* Diptongoa: /au, eu, ai, ei, oi/.

## Silaba bakarreko hitzen adibideak

Bokal bakarreko monosilaboen etsenpluak: a (V), at (VC), ertz (VCC), zuntz (CVCC), zu (CV), etab.
Diptongodun monosilaboen etsenpluak: oi (Vw), eup (VwC), zaunk (CVwCC), lau (CVw), leun (CVwC), etab.

## Erreferentziak

* ↑ Euskalterm: [Hiztegi terminologikoa] [2011]
* ↑ Michelena, Luis. (1977). fonetica historica basca. Gipuzkoako Foru Aldundia.
* ↑ Hualde, José Ignacio. (2003). A grammar of basque. .

## Kanpo estekak

* Datuak: Q1974647

## Ikus, gainera

* Silaba
* Silaba ekina
# Odense BK

Odense Boldklub edo Odense BK 1887. urtean sortu zenean Odense Cricketklub izena zuen, cricketa baitzen jokatzen zuen kirol bakarra, baina 1889. urterako futbola eta tenisa ere hartu zituen.
Danimarkako hiru Liga eta bost kopa irabaziak ditu. 1927-28an jokatu zuen lehen aldiz maila nagusian baina asko itxaron behar izan zuen lehenengo tituluak lortzeko, 1977 urteko Liga hain zuzen ere. 80 hamarkadan eta 90 hamarkadaren hasieran izan zuen bere "urrezko aroa".
1994-95 denboraldiko UEFA Kopan beren historiako unerik handiena gertatu zen, Madrilgo miraria izenarekin ezagutzen dutena, Real Madril taldea kanporatu zutenekoa. Lehenengo partida Odensen jokatu zuten eta madrildarrek 2-3 irabazi zuten, azken minutuan daniarren idoloa zen Michael Laudrupek Real Madrilen gola sartuta. Itzulerakoan ordea, aurrikuspen guztien aurka daniarrek 0-2 irabazi zuten Bernabeun, daniarren bigarren gola ere 90. minutuan iritsi zen gainera. Morten Bisgaard izan zen heroia. Final laurdenetan Parmak kanporatu zuen, gerora txapeldun izango zenak. Urte hartatik aurrera Odenseren zaleek beti esaten dute; "hiru liga irabazi ditugu eta behin Real Madril kanporatu genuen".
Azken hamarkadan bi kopa irabazi ditu eta 2009 eta 2011 artean denboraldi bikainak egin zituen hiru urteetan Ligako bigarren postua eskuratuz. Gaur egun taularen erdialdean ari da. 2022an Kopako finalera iritsi zen eta 0-0 egin ondoren penalti jaurtiketetan galdu zuen titulua.

## Palmaresa

Danimarkan:
* Daniar superliga (3): 1977, 1982 eta 1989
* Danimarkako Kopa (5): 1983, 1991, 1993, 2002 eta 2007
Europan:
* UEFA Intertoto Kopa (1): 2006

## Euskal taldeen aurkako partidak

Odensek kanporaketa bakarra jokatu du euskal taldeen aurka:
| Denboraldia | Txapelketa | Fasea | Etxekoa | Emaitza | Kanpokoa |
| 2006-07 | UEFA Kopa | Liga fasea | Osasuna | 3-1 | Odense |

## Kanpo estekak

* (Ingelesez) Web orri ofiziala
* Datuak: Q211912
* Multimedia: Odense Boldklub / Q211912
# Odenton (Maryland)

Odenton Ameriketako Estatu Batuetako erroldak esleitutako leku bat da. Anne Arundel konderrian dago, Maryland estatuan. 42.947 biztanle ditu, 38,25573 kilometro koadroko azaleran banatuta.

## Ikus, gainera

* Anne Arundel konderria

## Kanpo estekak

* Datuak: Q753584
* Multimedia: Odenton, Maryland / Q753584
# Odemira

Odemira Portugalgo Bejako barrutian dagoen udalerria da. 2011ean 26.036 biztanle zituen.

## Geografia

Portugalen hegoaldean kokaturik dago. Azalera handia du, Portugal soko udalerri handiena da, horrela beraz fregesia ugari ditu, 17 guztira.

## Banaketa administratiboa
### Fregesiak

| Bicos Boavista dos Pinheiros Colos Longueira / Almograve Luzianes-Gare Pereiras-Gare Relíquias Saboia Santa Clara-a-Velha | Bicos Boavista dos Pinheiros Colos Longueira / Almograve Luzianes-Gare Pereiras-Gare Relíquias Saboia Santa Clara-a-Velha | Santa Maria São Luís São Martinho das Amoreiras São Salvador São Teotónio Vale de Santiago Vila Nova de Milfontes Zambujeira do Mar | Santa Maria São Luís São Martinho das Amoreiras São Salvador São Teotónio Vale de Santiago Vila Nova de Milfontes Zambujeira do Mar |

## Demografia

Bilakaera demografikoa (1801 – 2011) :
| 1801 | 1849 | 1900 | 1930 | 1960 | 1981 | 1991 | 2001 | 2011 |
| 6.390 | 11.669 | 20.489 | 32.541 | 43.999 | 29.463 | 26.418 | 26.106 | 26.036 |

## Historia

1256an jaso zuen foru gutuna eta hori hartzen da herriaren fundazio datatzat. Alfonts III.a Portugalgoak eman zion.

## Ekonomia

XX mendean turismoa bihurtu da Odemiraren jarduera ekonomiko nagusia. Alemaniarrak eta herbeheretarrak etortzen ditra bereziki. Zambujeira do Mar oso ezaguna da bere hondartzegatik eta Festival Sudoeste Europako rock jaialdi handienetakoagatik.
Nekazal eremu zabalak ere baditu eta sektoreari loturiko enpresa handiek egoitza dute bertan, hala nola Vitacress entsalada konpainiak, munduko liderra denak.

## Ondasun nabarmenak

* Hondartzak
* Itsasoko Andre Mariaren kapera
* Sardão lurmuturra

## Iruditegia

* Vila Nova de Milfontes-ko hondartza.
* Zambujeira do Mar-eko hondartza.
* Amáliako hondartza.
* Carvalhalgo hondartza.
* Itsasoko Andre Mariaren kapera.
* Sardão lurmuturreko itsasargia.
* Sardão lurmuturra.

## Erreferentziak

* ↑ "Instituto Nacional de Estatística"

## Kanpo estekak

* (Portugesez) Odemirako udalaren webgunea.
* Datuak: Q551669
* Multimedia: Odemira / Q551669
# Oden (Arkansas)

Oden Ameriketako Estatu Batuetako inkorporatutako herri bat da. Montgomery konderrian dago, Arkansas estatuan. 180 biztanle ditu, 2,267183 kilometro koadroko azaleran banatuta.

## Ikus, gainera

* Montgomery konderrian

## Kanpo estekak

* Datuak: Q2785382
* Multimedia: Oden, Arkansas / Q2785382
# Odenbach

Odenbach Alemaniako udalerria da. Renania-Palatinatua estatuan dago, [[Kusel (barrutia)|Kusel]] barrutian. 2014an 844 biztanle zituen 7,94 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q531101
* Multimedia: Odenbach / Q531101
# Odense Antzokia

Odense Antzokia (danieraz Odense Teater) Odensen dagoen antzokia da. Danimarkako hiru antzoki handienen artean dago Kopenhagekoarekin eta Aarhusekoarekin batera, eta herrialdeko bigarren zaharrena da.
Hiru eskenatoki ditu, Store Scene, Værkstedet eta Foyerscenen, eta hauetaz gain beste bi ere bai Odenseko azukre lantegi zaharrean, Farinen eta Raffinaderiet.

## Kanpo estekak

* (Danieraz) Webgune ofiziala
* Datuak: Q4568447
* Multimedia: Odense Teater / Q4568447
# Odenthal

Odenthal Alemaniako udalerria da. Ipar Renania-Westfalia estatuan kokatuta dago, [[Rheinisch-Bergisch barrutia|Rheinisch-Bergisch]] barrutian. 2014an 14.727 biztanle zituen 39,87 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Datuak: Q245466
* Multimedia: Odenthal / Q245466
* Webgune ofiziala
# Odem (Texas)

Odem Texasko hiri bat da. San Patricio konderrian kokatua dago. 2010ean 2.389 biztanle zituen, 2,99 kilometro koadrotan banatuta.

## Ikus, gainera

* San Patricio konderria

## Kanpo estekak

* Datuak: Q953672
# Osen

Osen Norvegiako udalerria da. Sør-Trøndelag konderrian kokatua dago. 387.09 km² ditu eta 1.041 biztanle ditu.

## Mugakideak

Honako udalerri hauekin egiten du muga:
Flatanger Namdalseid Roan Municipality $^{(en)}$ Namsos Åfjord

## Kanpo estekak

* Datuak: Q484257
* Multimedia: Osen / Q484257
# Osera de Ebro

Osera de Ebro (aragoieraz Osera d'Ebro) Zaragozako probintziako udalerria da, Aragoin, Espainia. 2008an 446 biztanle zituen 24,6 kilometro koadroko azaleran. Zaragozako eskualdean dago.

## Kanpo estekak

* Datuak: Q682445
* Multimedia: Osera de Ebro / Q682445
# Osetia

Osetia (osetieraz Ир, Ирыстон, Ir, Iryston; errusieraz Осетия, Osetiya; georgieraz: ოსეთი, Oset'i) Kaukaso Handiko lurraldea da, gaur egun Errusiaren eta Georgiaren artean banatua dagoena: Ipar Osetia-Alania (Errusia) eta Hego Osetia (Georgia).

## Historia

Hunoek Volga eta Don ibaien ibarretan bizi ziren alanoen erreinua desegin ondoren (K. o.350-374) Kaukasoan geratu ziren alanoen ondorengoak dira gaur egungo osetiarrak.
XII. mendean kristau egin ziren. XIII. mendean, tartariarren inperioa Osetian barrena hedatu zenean, osetiarrak mendietan babestu ziren. Errusiaren eta Otomandar Inperioaren arteko gerraren ondoren (1768-1774) Osetia Errusia garailearen mendean geratu zen. Errusiaren kolonizazioa iparraldean hasi zen, 1784an Vladikavkazeko gotorlekua eraiki zutenez gero batez ere. 1919-1920 urteetan boltxebikeak eta Armada Zuriak Osetiako lurraldea beretzeko borrokatu ondoren, 1921etik aurrera, Kaukasiako Sobietar Errepublika Sozialista (SES) autonomoaren barruan geratu zen.
1922an Hego Osetiako lurralde autonomoa sortu zen Georgiako SESren barruan. 1924an Ipar Osetia Errusiako Sobietar Errepublika Sozialista Federalaren (SESF) barruko lurralde autonomo bilakatu zen, eta 1936tik aurrera, SES autonomo. 1992az geroztik Ipar Osetia Errusiako Federazioko errepublika autonomoetako bat da.
1990ean Georgiako lehendakari Zviad Gamsakhurdiak Hego Osetiaren autonomia galarazi zuen, eta osetiarrak lurraldetik egotzi nahiaz salatua izan zen. Hego Osetia eta Georgiaren arteko harremanek okerrera egin zuten, eta gerra zibila piztu zen lurraldean, hildako eta erbesteratu asko eragin dituena. 1991eko abenduan osetiar herriaren Kongresuak Hego Osetiaren eta Ipar Osetiaren batasuna eta Errusiarekiko lotura aldarrikatu zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q106955
* Multimedia: Ossetia / Q106955
# Pattersonville-Rotterdam Junction (New York)

Pattersonville-Rotterdam Junction Ameriketako Estatu Batuetako erroldak esleitutako leku bat da. Schenectady konderrian dago, New York estatuan. 918 biztanle ditu, 1,5 kilometro koadroko azaleran banatuta.

## Ikus, gainera

* Schenectady konderria

## Kanpo estekak

* Datuak: Q3461228
# Patti Page

Patti Page, Clara Anne Fowler jaioa (Claremore, Oklahoma, 1927ko azaroaren 8a - Encinitas, Kalifornia, 2013ko urtarrilaren 1a) estatubatuar abeslari eta aktorea izan zen.
Pop eta country musikako abeslaria izan zen, ezagunena 1950eko hamarkadan; 100 milioi disko baino gehiago saldu zituen sei hamarkadako ibilbidean. Filmetan eta telebistako saioetan ere parte hartu zuen.

## Filmografia

* Elmer Gantry (1960), Sister Rachel
* Dondi (1961), Liz
* Blue Hawaii (1961), Emakumea kanoan hoteletik gertu (kredituetan agertu barik)
* Boys' Night Out (1962), Joanne McIllenny
* 2004: The Patti Page Video Songbook
* 2004: Patti Page – Sings the Hits
* 2005: In Concert Series: Patti Page

## Telebista

* Patti Page's Music Hall CBS 1952-1953
* The Patti Page Show 1955–56
* The Big Record Show CBS 1957-1958
* The Patti Page Oldsmobile Show ABC 1958-1959
* What's My Line? (CBS, 1957ko irailaren 23a)
* Appointment with Adventure ("Paris Venture", CBS, 1956ko otsailaren 26a)
* The United States Steel Hour ("Upbeat", CBS, 1957)
* Datuak: Q175759
* Multimedia: Patti Page / Q175759
# Patti Smith

Patricia Lee Smith (Chicago, Illinois, 1946ko abenduaren 30a) estatubatuar egile abeslari, musikari eta poeta da. Punkaren garaian egin zen ezagun, Horses diskoaren bitartez. Bruce Springsteenekin batera idatzitako Because the Night da bere abestirik ospetsuena. Rock and Roll Hall of Famen sartu zen 2007an.

## Bizitza

Chicagon jaioa, 1969an New Yorkera aldatu zen eta kazetari nahiz antzezle gisa lan egin zuen bertan; halaber, olerkigintzan ere nabarmendu zen. 1970eko hamarkadaren hasieran ezagun bihurtu zen New Yorkeko artista eta intelektualen artean. Zenbait talderentzat abestiak idazten jardun ondoren, bere taldea sortu zuen, eta 1975ean Horses diskoa eman zuen argitara.
Ahots zakar eta adierazkorraren jabe, baladekin eta energiaz beteriko rock musikarekin itzal handia lortu eta punk rock higikundeko artista ezagunenetakoa bilakatu zen. 1976an Radio Ethiopia diskoa atera zuen, handik bi urtera Easter, eta 1979an Wave. 1980an bertan behera utzi zuen musika, baina 1988an berriro itzuli zen, Dream of Life diskoarekin. Lan hura argitara eman ondoren, berriro erretiratu zen harik eta 1996an Gone Again aurkeztu zuen arte.

## Diskografia
### Estudioko albumak

* Horses (1975)
* Radio Ethiopia (1976)
* Easter (1978)
* Wave (1979)
* Dream of Life (1988)
* Gone Again (1996)
* Peace and Noise (1997)
* Gung Ho (2000)
* Trampin' (2004)
* Twelve (2007)
* Banga (2012)

### Zuzeneko albumak eta EPak

* Hey Joe / Radio Ethiopia (1977)
* Set Free (1978)
* Live aux Vieilles Charrues (2004)
* Horses/Horses (2005)

### Bildumak

* The Patti Smith Masters (1996)
* Land (1975-2002) (2002)

## Bibliografia

* Seventh Heaven (1972)
* A Useless Death (1972)
* kodak (1972)
* Early morning dream (1972)
* Witt (1973)
* Ha! Ha! Houdini! (1977)
* Gallerie Veith Turske (1977)
* Babel (1978)
* Woolgathering (1992)
* Early Work: 1970 - 1979 (1994)
* The Coral Sea (1996)
* Patti Smith Complete (1998)
* Wild Leaves (1999)
* Strange Messenger (2003)
* Auguries of Innocence (2005)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2019/10/16 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Euskarari ekarriak: Patti Smith, ekarriak.armiarma.eus
* (Ingelesez) Webgune ofiziala, pattismith.net
* (Ingelesez) Patti Smith, myspace.com
* (Ingelesez) Patti Smith, allmusic.com
* (Ingelesez) Patti Smith, imdb.com
* Datuak: Q557
* Multimedia: Patti Smith / Q557
# Patton (Pennsylvania)

Patton Pennsylvaniako borough bat da. Cambria konderrian kokatua dago. 2010ean 1.769 biztanle zituen, 2,28 kilometro koadrotan banatuta.

## Ikus, gainera

* Cambria konderria

## Kanpo estekak

* Datuak: Q1184647
* Multimedia: Patton, Pennsylvania / Q1184647
# Patterson udalerria, Greene konderria

Patterson udalerria Ameriketako Estatu Batuetako Illinois estatuko udalerri bat da, Greene konderrian. Azken zentsuaren arabera 404 biztanle zituen, 47.66 milia karratu (123.4 km$^2$) eremuan.

## Ekonomia

2020ko zentsuaren arabera, Patterson udalerrian 184 etxebizitza zeuden. Per capita diru-sarrerak 20.336 estatubatuar dolar ziren.

## Kanpo estekak

* Datuak: Q7148478
# Patti Harrison

Patti Harrison (Orient, Ohio, Ameriketako Estatu Batuak, 1991) estatubatuar aktorea eta umorista da. Shrill, I Think You Should Leave with Tim Robinson, Search Party eta Broad City telebista saioetan parte hartu du.

## Filmografia
### Filmak

| Urtea | Izenburua | Rola |
| 2017 | Bagdad, Florida | Bambi |
| 2018 | Channel Surfing | Appolonia Moorehouse |
| 2018 | A Simple Favor | Kiko |
| 2018 | Thread | Hair Woman |
| 2020 | Together Together | Anna |
| 2021 | Raya and the Last Dragon | Leader of Tail (ahotsa) |

### Telebista

| Urtea | Izenburua | Rola | Oharrak |
| 2016–2017 | The Special Without Brett Davis | Patti / Sharting Woman / Maygan Mason | 6 ataletan Gidoilari – 3 ataletan |
| 2017 | Broad City | Anthropologie Employee | Atala: "Bedbugs" |
| 2017 | The Chris Gethard Show | Sharon Herron | Atala: "Take a Chance" |
| 2017 | Search Party | Renee | 3 ataletan |
| 2017–2018 | The Tonight Show Starring Jimmy Fallon | Berri-emailea | 3 ataletan |
| 2019 | High Maintenance | Chrinty | Atala: "Breathwork" |
| 2019–2020 | Shrill | Ruthie | |
| 2019 | I Think You Should Leave with Tim Robinson | Tracy | Atala: "I'm Wearing One of Their Belts Right Now" |
| 2019 | Full Frontal with Samantha Bee | Berri-emailea | 4. denboraldiko 13. atalean |
| 2019 | BoJack Horseman | Hainbat ahots | Atala: "Feel-Good Story" |
| 2020 | Magical Girl Friendship Squad | The Mushroominations | Atala: "Anti Fungal Spit Skanks" |
| 2021 | History of Swear Words | Bere burua | 3 ataletan |

## Kanpo estekak

* Datuak: Q63346833
# Pattison (Texas)

Pattison Texasko hiri bat da. Waller konderrian kokatua dago. 2010ean 472 biztanle zituen, 8,42 kilometro koadrotan banatuta.

## Ikus, gainera

* Waller konderria

## Kanpo estekak

* Datuak: Q972219
* Multimedia: Pattison, Texas / Q972219
# Pattersonita

Pattersonita fosfato motako minerala da.

## Ezaugarriak

Pattersonita fosfato mineralaren formula kimikoa hau da: ${\ce {PbFe^{3+}3(PO4)2(OH)5 * H2O}}$. Sistema triklinikoaren arabera sortzen ditu kristalak. Mohs eskalaren arabera duen gogortasunaren balioa 4 da.

## Erreferentziak

* 1 2 (Ingelesez) «Pattersonite: Mineral information, data and localities.» www.mindat.org (Noiz kontsultatua: 12-05-2019).
# Patti

Patti Italiako udalerri bat da. Messinako probintzian kokatuta dago, Sizilia eskualdean. 12.699 biztanle ditu, 50,08 kilometro koadroko azaleran banatuta.

## Mugakideak

Pattik honako udalerri hauekin egiten du muga:
Gioiosa Marea Librizzi Montalbano Elicona San Piero Patti Montagnareale Oliveri

## Kanpo estekak

* Datuak: Q489948
* Multimedia: Patti (comune, Italy) / Q489948
# Patti Scialfa

Vivienne Patricia "Patti" Scialfa (/skalfah/ irakurrita), (Deal, New Jersey, 1953ko uztailaren 29a) pop-rock estiloko Ameriketako Estatu Batuetako abeslari, gitarra jotzailea eta musikagilea da.
Bakarlari gisa ere lan egiten duen arren, bereziki ezaguna da, Bruce Springsteenekin batera sarritan jotzen duen E Street Band taldeko kideetako bat izateagatik. 1991tik Bruce Springsteenekin ezkonduta dago eta hiru seme-alaba dituzte.

## Biografia

Joseph Scialfaren (Siziliako arbasoekin) eta Patricia Scialfaren (Morris jaioa, arbaso eskoziar-irlandarrekin) alaba, bere aita ekintzaile arrakastatsua izan zen: telebisten biltegi xume batekin hasi zen eta higiezinen sustatzaile bihurtu zen. Scialfak txikitatik idazten zituen abestiak, eta, institutua amaitu ondoren, bere lehen lan profesionala New Jerseyko tokiko taldeei laguntzeko abeslari gisa aritu zen. Musikan lizentziatu zen New Yorkeko Unibertsitatean, Miamiko Unibertsitateko Frost School of Musiceko jazz kontserbatorio ezagunetik igaro ondoren. Fakultatean egon zen bitartean, Scialfak prestatutako materiala bidali zien beste artista batzuei, grabatuko zutelakoan. Hala ere, bere abestietako bat ere ez zen grabatu eta graduatu ondoren, Scialfak kaleko musikari eta zerbitzari gisa lan egin zuen Greenwich Villagen. Soozie Tyrell eta Lisa Lowellekin batera kaleko taldea sortu zuen: «Trickster».
1984an, Scialfa E Street Band taldearekin elkartu zen, Born in the U.S.A. Tour taldearen inaugurazio kontzertua baino egun batzuk lehenago. Aurretik, maketa batzuk aurkeztu ondoren, kontratu bat sinatu zuen Columbia Recordsekin.
Beste abeslari eta talde ospetsuekin ere kolaboratu du, besteak beste The Rolling Stones (Dirty Work albumean), Keith Richards, Elliott Murphy...

## Diskografia

* Rumble Doll (1993)
* 23rd Street Lullaby (2004) – (#152, US Billboard 200)
* Play It As It Lays (2007) – (#90, US Billboard 200)

## Erreferentziak

* ↑ https://www.youtube.com/watch?v=ig6z4THdIy4
* ↑ https://web.archive.org/web/20100917034245/http://www.acousticstorm.com/interview.php?id=74
* ↑ https://www.allmusic.com/artist/patti-scialfa-mn0000747507

## Kanpo estekak

* (Ingelesez):Diskografia Allmusic.com webgunean.
* (Ingelesez):Kontua Instagramen.
* (Ingelesez):Patti Scialfa Youtuben, "As Long As I (Can Be With You)" abesten.
* Datuak: Q257083
* Multimedia: Patti Scialfa / Q257083
# Oinutsik

    Artikulu hau oinetakorik gabe ibiltzeari buruzkoa da; beste esanahietarako, ikus «Oinutsik (argipena)».
Oinuts, oinutsik edo bizkaieraz ortozik oinetan oinetakorik gabe ibiltzea da. Kultura batzuetan ohiko jarrera da, eta baita ere zenbait erlijioetako erritoetan ere, umiltasunez gehienetan (adibidez, meskita eta tenplu hindu batera sartzerakoan, oinetakoak erantzi eta oinutsik ibiltzea da arauetako bat). Mendebaldeko kulturan, ordea, etxean, hondartzan eta uretako kirolak praktikatzean soilik ibiltzen da oinutsik eta praktika ez-higienikotzat hartzen da kaletik eta toki publikoetan oinutsik ibiltzea. Oinetarako alde onak (gorputzaren zama hobeto eramaten da oinutsik) zein txarrak (kolpeak, ebakiak, marruskadurak) ditu oinutsik ibiltzeak.

## Kanpo estekak

* Datuak: Q808132
* Multimedia: Barefoot / Q808132
# Oinplano

Oinplanoa, perspektiba gabeko gorputz baten irudikapena da plano horizontal batean. Oinplanoa, proiekzio paralelo baten bidez lortzen da, plano proiektatzaile horizontalarekiko perpendikularra. Sistema diedrikoaren irudikapen nagusienetako bat da, altxaerarekin batera.
Oinplanoa eraikin, altzari, atal edo beste edozein objekturen ebaketa horizontalaren irudikapenari ere baderitzo.

## Arkitekturan

Arkitekturan, oinplanoa, proiekzio ortogonalean eta eskalan, eraikin baten maila ezberdinak irudikatzen dituen marrazki bat da, hau da, lurrean eratzen duten irudia, hau da, eraikinaren zimenduak, maila bakoitzeko harresi eta holtzen sekzio horizontala (ohi leihoen inguruan, ikusi ahal izateko) eta estalkiaren konfigurazioa.
Arkitektura elementuak planoen bidez definitzeko, ebaketa horizontal ezberdinen proiekzioak erabiltzen dira (oinplano deituak), baita bertikalak ere (luzetarako edo zabaletarako ebaketak deituak), altxaera ezberdinekin, estalkien oinplanoekin eta eraikinaren material eta ezaugarriak nabarmentzeko beharrezko xehetasunekin lagunduak.

## Ikus, gainera

* Marrazketa teknikoa

## Kanpo estekak

* Datuak: Q18965
* Multimedia: Floor plans / Q18965
# Oinutsen kalea (Iruñea)

Oinutsen kalea Nafarroako hiriburua den Iruñeko Alde Zaharreko kale bat da.

## Izena

Izena bertan dagoen Fraide Karmeldar Oinutsen komentuari zor dio.

## Kokapena

Jarauta kalean hasi eta berriz ere Jarauta kalea, Sanduandia kalea eta San Lorentzo kalearen elkargunean amaitzen da.
Jarauta kalea eta Iruñeko harresien ibilbidea jarraitzen duen Ingurubideko pasealekuaren artean dago.

## Kalea

Kale honetan Iruñeko harresietako igogailua dago, hura hartu eta Arrotxapea zubiaren ingurura berehala jaitsi daiteke. Bestalde, Fraide Karmeldar Oinutsen komentua ere kale honetan dago.

## Ondarea

* Iruñeko harresietako igogailua
* Fraide Karmeldar Oinutsen komentua
* Iruñeko harresiak

## Kanpo estekak

* Datuak: Q25479304
# Oinutsik (argipena)

Oinutsik eta oinuts hitzek oinetakorik gabe ibiltzea adierazten dute. Erabilera zenbait dituzte:
* oinutsik, oinetan oinetakorik gabe ibiltzea;
* oinutsak, kristau ordena erlijioso batzuetako kideen izena, erreforma baten ondorioz aszetismoz oinutsik ibiltzea eskatzegatik (agustindar oinutsak, karmeldar oinutsak);
* Oinutsik, Ken Zazpi musika taldearen abestia;
* Oinutsik, Kashbad musika taldearen abestia.
# Oinutsien zubia

Oinutsien zubia (italieraz: Ponte degli Scalzi), baita ere Geltokiaren zubia zeren eta Santa Luzia geltokitik gertu baitago, Venezia hiriko garrantzitsuenetariko bat da. Ubide Handian lau zubi bakarrik daude eta Oinutsena horietako bat da. Arku bakarreko zubia da, harrizkoa.

## Historia

Aurretik toki berean burniozko beste zubi bat zegoen. Egungoaren eraikuntza 1932ko maiatzaren 4an hasi zen. Proiektua Eugenio Miozzi (1889-1979) ingeniariarena zen. Inaugurazioa 1934ko urriaren 28an ospatu zen.

## Ikus gainera

* Rialto zubia, zaharrena.
* Akademiaren zubia, XIX. mendekoa.
* Konstituzioaren zubia, modernoena, Piazzale Roma eta Santa Luzia geltokia lotzen duena.

## Kanpo estekak

* (Italieraz): Akademiaren zubia.
* Datuak: Q52508
* Multimedia: Ponte degli Scalzi (Venice) / Q52508